*melléklet a 358/2024. (X.30.) határozathoz*

**FELADAT-ELLÁTÁSI SZERZŐDÉS MÓDOSÍTÁSA**

amely létrejött

egyrészről: **Mór Városi Önkormányzat** (8060 Mór, Szent István tér 6.) képviseli: **Fenyves Péter polgármester**, mint egészségügyi közszolgáltatásról gondoskodó szerv (a továbbiakban: Egészségügyi közszolgáltatásról gondoskodó szerv),

másrészről: **REGIA DENTAL Kft.** (cégjegyzékszám: Cg.: 07-09-023734.; adószám: 24321839-1-07, székhely: [8000 Székesfehérvár, Szekfű Gy. utca 12.](https://www.opten.hu/cegtar/cimlista/?caddrsearch=2%3B1236014A&caddrnovalchk=1&caddrsite=0)), képviseli: **Ádám Bence** ügyvezető, személyes közreműködésre kötelezett orvos: **Dr. Azari Ali** (orvosi nyilvántartási száma: 82410), mint egészségügyi szolgáltató (a továbbiakban: Egészségügyi Szolgáltató),

együtt: Felek, illetve Szerződő felek között

a területi ellátási kötelezettséggel járó fogorvosi feladatok (FIN kód: 070096087) ellátása tárgyában a Fejér Vármegyei Szent György Egyetemi Oktató Kórház működtetésében lévő, 8060 Mór, Kórház u. 21. szám alatti feladat-ellátási helyen

az alábbi feltételek szerint:

Szerződő felek Mór Városi Önkormányzat Képviselő-testületének …../2024. (X.30.) határozata alapján 2024. november 1-jei hatállyal a Mór Városi Önkormányzat Képviselő-testületének 53/2020.(II.19.) határozatával jóváhagyott Feladat-ellátási szerződést az alábbiak szerint módosítják:

1. A Feladat-ellátási szerződés bevezető részében a Regia Dental Kft. személyes közreműködésre kötelezett orvos személye Dr. Azari Ali fogorvos (orvosi nyilvántartási száma: 82410).

2. A Feladat-ellátási szerződés 2. pontja az alábbiak szerint módosul:

„2.) Mór Városi Önkormányzat, mint Egészségügyi közszolgáltatásról gondoskodó szerv – figyelemmel a szerződő felek 1. pontban rögzített kölcsönös szándékára – az Eü. tv. 5. § (1) bekezdés b) pontjában meghatározott feladat ellátását, a háziorvosi, házi gyermekorvosi, és fogorvosi tevékenységről szóló 4/2000. (II.25.) EüM. rendelet (továbbiakban: EüM rendelet) 1. § (1) bekezdés b) pontja értelmében a jelen Feladat-ellátási szerződés alapján **az 1. számú fogorvosi körzetben történő helyettesítési feladatok ellátását (FIN kódja: 070096087),** területi ellátási kötelezettséggel átadja az Egészségügyi Szolgáltató részére, aki a feladat jogszabályokban és az egészségügyi szakmai szabályokban leírt tartalmú és színvonalas ellátására kötelezettséget vállal.”

3. A Feladat-ellátási szerződés 4. pontja az alábbiak szerint módosul:

„4.) A területi ellátási kötelezettség alapján az Egészségügyi Szolgáltatóhoz tartozó, Mór város közigazgatási területén lévő körzet utcák és terek szerinti részletezését a szerződés 1. sz. melléklete tartalmazza, amely tartalmilag azonos a NEAK finanszírozási szerződés mellékletében közölttel.”

4. A Feladat-ellátási szerződés 5. pontja az alábbiak szerint módosul:

„5.) Egészségügyi Szolgáltató a területi ellátási kötelezettségének úgy tesz eleget, hogy a személyes ellátási kötelezettség joga és terhe Dr. Azari Ali fogorvost (orvosi nyilvántartási szám: 82410) illeti, aki a minőségbiztosítási rendszer követelményeinek megfelelő, személyes ellátást nyújt az egészség megőrzése, a betegségek megelőzése és gyógyítása céljából, a mindenkor hatályos jogszabályok szerint.”

5. A Feladat-ellátási szerződés 6. pontja az alábbiak szerint módosul:

„6.) A Felek rögzítik, hogy az Egészségügyi Szolgáltató vállalja, hogy az alábbi rendelési időben dolgozik:

Hétfő: 13:00 – 16:00

Kedd: 07:00 – 13:00 (10:00 – 12:00 iskolafogászat)

Szerda: -

Csütörtök: 07:00 – 13:00

Péntek: -”

6. A Feladat-ellátási szerződés 7. pontja az alábbiak szerint módosul:

„7.) Egészségügyi Szolgáltató vállalja, hogy az általa foglalkoztatott fogorvos és munkatársai akadályoztatása (szabadság, betegség, stb.) esetén a helyettesítésről, az EüM rendelet 7. §-ában előírtaknak megfelelően – beleértve annak pénzügyi feltételeit maga gondoskodik. Munkavégzésben akkor minősül akadályozottnak az önálló orvosi tevékenységről szóló 2000. évi II. törvény végrehajtásáról szóló 313/2011. (XII. 23.) Korm. rendelet 2. § (2) bekezdése értelmében, ha a tevékenységét keresőképtelensége, hivatalos távolléte, szabadsága vagy gyermekápolás, -gondozás miatt nem végzi, illetve, ha a munkavégzés a közmegbízatásával összeférhetetlen vagy közmegbízatása miatt a tevékenységét ellátni nem tudja.

Az orvos 10 munkanapot meghaladó távollétét köteles bejelenteni az önkormányzatnak, és a népegészségügyi szakigazgatási szervnek. A helyettesítő személyéről és rendelési idejéről a lakosságot írásbeli tájékoztató kifüggesztésével kell tájékoztatni.

A személyes ellátási kötelezettséggel rendelkező Dr. Azari Ali helyettesítését ellátja:

1. Dr. Saeid Masoud (onysz: 90798) a Mór Kórház u. 21. szám alatti saját rendelőben.

2. Dr. Sadeghi Chekani Dana (onysz: 92762) a Mór Kórház u. 21. szám alatti saját rendelőben.

3. Dr. Malek Poor Mohammad Mehdi (onysz: 82428) a Mór Kórház u. 21. szám alatti saját rendelőben.”

7. A Feladat-ellátási szerződés 11. pontja az alábbiak szerint módosul:

„11.) Egészségügyi Szolgáltató vállalja, hogy tevékenységét jogszabályban előírt megfelelő szakképzettségű asszisztencia foglalkoztatásával folytatja, aki felett gyakorolja a munkáltatói jogokat.

Fogászati asszisztens: Szántó Szilvia Alexandra, nyilvántartási szám: 200245”

8. Jelen szerződés módosítás a Feladat-ellátási szerződés egyéb rendelkezését nem érinti.

9. Szerződő felek jelen szerződés módosítást elolvasták, értelmezték és azt, mint az akaratukkal mindenben megegyezőt helybenhagyólag aláírták.

Mór, 2024………………… Mór, 2024…………………

…………………………………… ………………………………………………

**Mór Városi Önkormányzat REGIA DENTAL Kft**

mint Egészségügyi közszolgáltatásról mint Egészségügyi Szolgáltató

gondoskodó szerv képviseli képviseli

**Fenyves Péter Ádám Bence**

polgármester ügyvezető

Mór, Mór, 2024………………… Mór, 2024…………………

Jogi ellenjegyző: …………………………… pénzügyi ellenjegyző: ……………………...

**Dr. Taba Nikoletta Hossó Anita**

jegyző pénzügyi irodavezető